Author: seligova
Last saved by: agenda0
Company: MOSR

Vyhodnotenie medzirezortného  pripomienkového konania

Por.
číslo

Ústredný orgán štátnej správy

Pripomienka

Obsah pripomienky

Spôsob zapracovania

1.

MF SR

všeobecne

S predloženým znením návrhu zákona nesúhlasí.
Vzhľadom na to, že na osobitnom účte vykazuje MO SR v prvom aj v druhom štvrťroku mínusový zostatok, žiada návrh prepracovať a znížiť valorizačné percento tak, aby nedošlo k zvýšeným požiadavkám na štátny rozpočet. Dopracovať v zmysle § 51 zákona NR SR č. 303/1995 Z. z. o rozpočtových pravidlách v znení zákona č. 441/2000 Z.z.

Akceptované. 
Časť valorizačných percent upravená. Dopracované podľa zákona č. 303/1995 Z. z.

2.

MPSVR SR

§ 1 až 3

Nesúhlasí s návrhom na priznanie zvyšovania jednotlivých príspevkov a dôchodkov odlišne a to až o 17% mesačnej sumy dôchodku, ktoré nie je v predloženom návrhu vyčerpávajúco odôvodnené.

Akceptované.
Návrh zákona upravený, dôvodová správa doplnená.

3. | ÚV SR - SeOB | všeobecne | Z návrhu zákona nevyplýva možnosť diferencovane upravovať dôchodky rôznych kategórií ich poberateľov, neumožňuje meniť ich vzájomné relácie. Zásadná pripomienka | Po rokovaniach od pripomienky odstúpené.
4. | | | Je potrebné od seba oddeliť a riešiť zvyšovanie výsluhových príspevkov a výsluhových dôchodkov zo sociálneho zabezpečenia vojakov. „Náprava historicky vzniklých anomálií“  nemôže byť realizovaná na úkor zníženej valorizácie poberateľov dôchodkov podľa (§ 59) zákona č. 114/1998 Z. z. Zásadná pripomienka. | Po rokovaniach od pripomienky odstúpené.

5.

§ 4,5
§ 6 ods. 2
§ 7 ods. 2
§ 8

Ustanovenie uvedených paragrafov návrhu zákona je v rozpore s ustanovením § 59 zákona č. 114/1998 Z. z. a to tým, že navrhuje výrazne nižšiu mieru zvýšenia príslušných dôchodkov, ako vyplýva z ukazovateľov obsiahnutých v cit. § 59.
Zásadná pripomienka.

Po rokovaniach od pripomienky odstúpené.

6.

Zákon č. 114/1998 Z. z. (§ 40-41) pozná aj vdovecký výsluhový dôchodok. Návrh predkladaného zákona však v žiadnom zo svojich ustanovení nerieši jeho zvyšovanie. Návrh zákona nemôže bezdôvodne vynechať zo zvýšenia dôchodkov žiadnu ich kategóriu.
Zásadná pripomienka.

Akceptované.
Ustanovenie doplnené.

7. | | | Štruktúra oboch zákonov by mala byť rovnaká. Zásadná pripomienka. | Po rokovaniach od pripomienky odstúpené.

8.

Návrh zákona sa snaží riešiť zníženie rozdielov v dôchodkoch priznaných pred a po 30. apríli 1998. Nerieši však otázku rozdielov vznikajúcich v dôsledku rozdielnej doby odchodu do dôchodku, t. j. vplyv valorizácií na výšku už priznávaných dôchodkov a dôchodkov, ktoré ešte len budú priznané. Obdobne ako v civilnej sfére je potrebné do zákona zakomponovať mechanizmus výpočtu úpravy dôchodkov priznaných v budúcom roku, ktorý bude náležite zohľadňovať v minulosti zrealizované valorizácie dôchodkov. 
Zásadná pripomienka.

Po rokovaniach od pripomienky odstúpené.

9. | MDPT SR | | Odporúčame poznámku pod čiarou k odkazu 8 uviesť na strane, kedy je odkaz uvedený prvý raz a v § 7 ods. 2 odkaz 10 vypustiť. | Úpravou textu pripomienka bezpredmetná.